MISA CON NENOS
9 de xaneiro de 2021
Nadal-Bautismo do Señor-C
Lucas 3, 15-16. 21-22: “Xesús foi bautizado; e, mentres oraba, abríronse o ceos”.
                                           Mensaxe: O ceo ábrese e Deus preséntanos o seu fillo

1. MONICIÓN DE ENTRADA

 Monitor: 
Irmáns e irmás: Hai uns días celebramos o nacemento de Xesús e a súa manifestación, como Salvador, de todos. Hoxe, véndoo xa adulto xunto ao río Xordán, celebramos xa o seu bautismo.
[image: C:\Users\Usuario\Desktop\Misa Niños\Evan-18-Adv-Nav-C\Bautismo-fano.jpg]Case todos nós fomos bautizados de pequenos por decisión dos nosos pais. Pero unha cousa é a decisión de levarnos a bautizar e outra moi distinta é vivir como bautizados, como cristiáns. A primeira iniciativa, bautizarnos, tomárona os nosos pais. Vivir como bautizados é asunto persoal de cada un de nós. Hoxe, Festa do Bautismo de Xesús, imos participar todos nesta celebración e tamén imos recordar e renovar o compromiso do noso Bautismo: vivir como seguidores de Xesús sabendo que somos fillos amados do Pai.
   (Na procesión de entrada podiamos levar a xerra con auga, unha vela e os óleos usados no bautismo. Tamén se pode adornar a pila bautismal e o cirio pascual).

[image: C:\Users\Usuario\Desktop\Misa Niños\Evan-18-Adv-Nav-C\Bautismo-fano.jpg]SACERDOTE: O día do noso Bautismo o sacerdote, ao recibirnos na Igrexa, trazou sobre a nosa fronte o sinal da Cruz, que é algo así como a insignia dos cristiáns. Sempre que nos reunimos na Igrexa, facemos este signo dicindo... 
   Sacerdote: No nome do Pai… Que Xesús, o Fillo amado de Deus, sexa con todos vós.

2. SÚPLICAS DE PERDÓN
Sacerdote:  Ás veces apagamos a voz do Espírito e non vivimos con gozo a nosa condición de cristiáns. Por iso pedimos perdón a Deus:

- Pais: Ti que, non tendo pecado, fuches bautizado para exemplo de todos: Señor, ten piedade de nós!

- Catequistas: Ti que, unxido polo Espírito, cargaches co pecado de todos nós: Cristo, ten piedade de nós!

- Nenos: Ti que, sendo o Fillo predilecto do Pai, quitas o pecado do mundo: Señor, ten piedade de nós!

3. MONICIÓN ÁS LECTURAS
Escoitemos con atención a Palabra de Deus, que terá como momento culminante a lectura do evanxeo no que contemplaremos a Deus manifestándose no río Xordán e mostrando a Xesús como o seu Fillo amado.
LECTURAS
· ISAÍAS 42, 1-4. 6-7: Mirade o meu servo, a quen prefiro.

Así di o Señor: Mirade o meu servo, a quen a quen sosteño; o meu elixido, en quen me comprazo. puxen o meu espírito sobre el, manifestará a xustiza ás nacións. Non gritará, non clamará, non voceará polas rúas. A cana cascada non a crebará, a mecha vacilante non a apagará. Manifestará a xustiza con verdade. Non vacilará nin se crebará, ata implantar a xustiza no país. Na súa lei esperan as illas.
«Eu, o Señor, chameite na miña xustiza, collinte da man, formeite e fixen de ti alianza dun pobo e luz das nacións, para que abras os ollos dos cegos, saques os cativos do cárcere, da prisión os que habitan en tebras». Palabra do Señor.

· SALMO 28:
			 O Señor bendí o seu pobo coa paz.

· HECHOS 10,34-38:  Unxido por Deus coa forza do Espírito Santo

Naqueles días, Pedro tomou a palabra e dixo:
«Agora comprendo con toda verdade que Deus non fai acepción de persoas, senón que acepta o que o teme e practica a xustiza, sexa da nación que sexa. Enviou a súa palabra aos fillos de Israel, anunciando a Boa Nova da paz que traería Xesucristo, o Señor de todos. Vós coñecedes o que sucedeu en toda Xudea, comezando por Galilea, despois do bautismo que predicou Xoán. Refírome a Xesús de Nazaré, unxido por Deus coa forza do Espírito Santo, que pasou facendo o ben e curando os oprimidos polo diaño, porque Deus estaba con el»             
     
Palabra do Señor. 


· LUCAS 3, 15-16. 21-22: Xesús foi bautizado.  Mentres oraba, abriuse o ceo.


	
Narrador:  Naquel tempo, o pobo estaba expectante, e todos se preguntaban no seu interior sobre Xoán se non sería o Mesías, Xoán respondeulles dirixíndose a todos: 

Xoán: -«Eu bautízovos con auga; pero vén o que é máis forte ca min, a quen non merezo desatarlle a correa das súas sandalias. El bautizaravos con Espírito Santo e lume».

Narrador: E sucedeu que, cando todo o pobo era bautizado, tamén Xesús foi bautizado; 

e, mentres oraba, abríronse os ceos, baixou o Espírito Santo sobre el con aparencia corporal semellante a unha pomba e veu unha voz do ceo: 

Voz: -«Ti es o meu Fillo, o amado; en ti  me comprazo». 


Palabra do Señor. 

                                     (Narrador-Xoán- Voz)

4. RENOVACIÓN DAS PROMESAS DO BAUTISMO 

 Monición: O día do noso bautismo comezou a nosa vida de fillos e fillas de Deus, incorporados a Xesucristo morto e resucitado. Agora, nesta festa do Bautismo do Señor, renovemos de todo corazón as nosas promesas bautismais.

Celebrante: Renunciades ao pecado para vivir verdadeiramente como fillos e fillas de Deus? Todos: Si, renuncio.

Celebrante: Renunciades a todas as obras do mal na vosa vida? Todos: Si, renuncio.

Celebrante: Renunciades a vivir pensando só en vós mesmos esquecéndovos dos demais e de Deus? Todos: Si, renuncio.

Monición: E nesta festa do Bautismo do Señor, renovemos o compromiso da nosa fe bautismal.

Celebrante: Credes en Deus, Pai creador do ceo e da terra? Todos: Si, creo.

Celebrante: Credes en Xesucristo, o seu único Fillo, o noso Señor, que naceu de Santa María Virxe, morreu, foi sepulto, resucitou de entre os mortos e está sentado á dereita do Pai? Todos: Si, creo.

Celebrante: Credes no Espírito Santo, a santa Igrexa católica, a comuñón dos santos, o perdón dos pecados, a resurrección dos mortos e a vida eterna? Todos: Si, creo.

Celebrante: Esta é a nosa fe, a fe da Igrexa, a que se proclamou no noso bautismo e que nos gloriamos de profesar por JCNS. Amén. 

              (Pódese facer a aspersión recordando o noso bautismo).
             
 




5.ORACIÓN DA COMUNIDADE

Sacerdote: Sentíndonos unidos  na oración, e oxalá que tamén na vida, presentamos as nosas necesidades ao Pai, dicindo: -

Quero renovar o meu bautismo. 


1. Pola Igrexa, para que leve a cabo a misión evanxelizadora con valentía, denunciando todo mal. Oremos.

2. Por todos os cristiáns, para que fieis ao Bautismo que un día recibimos, vivamos entregados aos demais. Oremos.

3. Polos pais de familia que queren bautizar os seus fillos, para que descubran o compromiso que adquiren de educalos na fe. Oremos.
 
4. Polos que serán bautizados ao longo deste ano, polos seus pais, padriños e familiares; para que vivan con fe o camiño do Evanxeo e o transmitan aos seus fillos. Oremos.
5. Pola nosa comunidade parroquial, para que vivamos confiando máis en   Deus, deixándonos guiar por el. Oremos. 

6. Polos que levamos o nome de cristiáns, para que a nosa vida sexa 
                                unha continua acción de grazas. Oremos.

7. Por todos nós. Para que guiados pola estrela luminosa da fe, sexamos sempre seguidores fieis de Xesús. Oremos. 


Dános, Señor, o teu Espírito para que nunca esquezamos o gran compromiso de estar bautizados. XCNS.






6. PROCESIÓN DE OFRENDAS

· XERRA CON AUGA: 
No bautismo mergullámonos na auga morrendo ao pecado e renacendo á nova vida nova da graza dos que son fillos de Deus.

· A CANDEA E OS ÓLEOS USADOS NO BAUTISMO: 
· A través do óleo e do crisma, dous aceites perfumados, recibimos a forza do Espírito para ser bos cristiáns, seguidores de Xesús na familia da Igrexa. A candea é símbolo da nosa fe inicial que prendida en Cristo Resucitado trata de crecer cada día coa axuda dos nosos pais e padriños.

· PAN E O VIÑO: 
   Na eucaristía o pan e o viño que recibimos como alimento cada domingo     
   axúdannos a vivir como bautizados, como fillos de Deus e irmáns de 
   todos.

8. ADORACIÓN DO NENO (posibilidade)
Hoxe remata o Nadal. Que o bico ou o xesto de adoración que imos facer agora ao achegarnos á imaxe do Neno Xesús, sexa a nosa firma do compromiso contraído de deixar a Xesús nas nosas vidas, de adoralo e seguilo sempre.

QUE PASA CO NOSO BAUTISMO?

Nós temos un certificado de bautismo pero temos as obras do bautismo? 
O  noso bautismo foi un comezo non un final.
O noso bautismo foi unha promesa de vivir un estilo de vida, non unha realización.
O bautismo é unha invitación a seguir crecendo na fe na comunidade, cos bautizados, os iluminados polo mesmo Espírito.
O bautismo é un agasallo, unha graza non merecida (pecadores) e unha tarefa ou compromiso de crecer esa graza.
O bautismo é unha unción sacerdotal e rexia.
O bautismo é unha iluminación porque irradia a luz divina.
O bautismo é un vestido que cobre o noso pecado co vestido da graza dos fillos de Deus.
O bautismo é baño que purifica o noso pecado e fainos creaturas novas.
O bautismo é selo signo do señorío de Deus sobre as nosas vidas, pertencémoslle, estamos marcados por el:
toda a nosa vida a de ser vivir para el.
                                                              Un cristián non nace, faise.


 
 (
Gra
z
as pol
o
 bautismo
Hoxe, Xesús, recordamos o teu bautismo no Xordán
.
Dámosche grazas polo gran agasallo
 que recibimos sendo aínda tan pequenos.
Pertencémosche,
 elixíchesnos para ti, seláchesnos co aceite e o lume do teu amor.
Fixéchesnos fillos teus queridos,
 e pase o que pase, sempre seremos amados por ti con amor eterno.
Xa somos da túa familia,
 humanos e un pouco divinos, cheos da túa graza e salvados polo teu Fillo.
Déchesnos unha misión,
 construír o teu reino de amor aquí na terra, vivindo como fillos teus e irmáns de todos.
Contamos coa forza
 e a luz do teu Espírito que nos guía polo bo camiño para
 
vivir o estilo de vida do evanxeo.
Viviremos a nosa fe en comunidade,
 formando Igrexa, en grupo, non de forma illada.
Cada domingo acudiremos á Eucaristía
 para alimentar noso ser cristián e vivir os compromisos do bautismo.
Trataremos de acompañarnos na fe
 uns a outros, axudarnos a ser mellores testemuñas, 
mellores
 crentes e seguidores.
Ti, Xesús, que es preferido
, amado, tocado polo Espírito, fai que tamén nós sintamos a calor do Pai.

